CELEX: 32019D0572
Language: ro
Date: 2019-04-08 00:00:00
Title: Decizia (UE) 2019/572 a Consiliului din 8 aprilie 2019 privind încheierea, în numele Uniunii Europene, a unui amendament la Acordul dintre Statele Unite ale Americii și Comunitatea Europeană privind cooperarea în materie de reglementare a siguranței aviației civile

11.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 100/1
               
            
         DECIZIA (UE) 2019/572 A CONSILIULUI
         din 8 aprilie 2019
         privind încheierea, în numele Uniunii Europene, a unui amendament la Acordul dintre Statele Unite ale Americii și Comunitatea Europeană privind cooperarea în materie de reglementare a siguranței aviației civile
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) al doilea paragraf litera (a),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:
         
                     (1)
                  
                  
                     În conformitate cu Decizia (UE) 2018/61 a Consiliului (2), amendamentul 1 la Acordul dintre Statele Unite ale Americii și Comunitatea Europeană privind cooperarea în materie de reglementare a siguranței aviației civile (denumit în continuare „Amendamentul nr. 1”) a fost semnat la 13 decembrie 2017, sub rezerva încheierii sale la o dată ulterioară.
                  
               
                     (2)
                  
                  
                     Amendamentul nr. 1 extinde domeniile de cooperare între părțile la Acordul dintre Statele Unite ale Americii și Comunitatea Europeană privind cooperarea în materie de reglementare a siguranței aviației civile (denumit în continuare „acordul”) în care se poate aplica acceptarea reciprocă a aprobărilor și a constatărilor de conformitate, astfel încât să se permită o utilizare optimizată a resurselor și economii de costuri corespunzătoare, menținând, în același timp, un grad înalt de siguranță a transportului aerian.
                  
               
                     (3)
                  
                  
                     Amendamentul nr. 1 ar trebui să fie aprobat,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii, Amendamentul 1 la Acordul dintre Statele Unite ale Americii și Comunitatea Europeană privind cooperarea în materie de reglementare a siguranței aviației civile (3).
         
         
            Articolul 2
            Președintele Consiliului efectuează, în numele Uniunii, notificarea prevăzută la articolul 3 din Amendamentul nr. 1.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 8 aprilie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  Aprobarea din 13 decembrie 2018 (nepublicată încă în Jurnalul Oficial).
         
            (2)  Decizia (UE) 2018/61 a Consiliului din 21 martie 2017 privind semnarea, în numele Uniunii Europene, și aplicarea cu titlu provizoriu a unui amendament la Acordul dintre Statele Unite ale Americii și Comunitatea Europeană privind cooperarea în materie de reglementare a siguranței aviației civile (JO L 11, 16.1.2018, p. 1).
         
            (3)  Textul Amendamentului nr. 1 a fost publicat în JO L 11, 16.1.2018, p. 3, împreună cu decizia privind semnarea acordului.